**Литературное чтение на(родном) крымскотатарском языке**

29.10.21г.

Урок № 9

Тема: Рассказ К.Ушинского «Два плуга». К.Ушинский «Эки сабан» икяеси.

ЭКИ САБАН

 Бир устаханеде демир парчасындан эки сабан япылды. Сабанларнынъ бириси койлюнинъ къолуна тюше. Койлю шу арада оны ишлетмеге башлай. Экинджи сабан исе чокъ вакъыт базиргяннынъ тюкянында файдасыз ята. Бираз вакъыт кечкен сонъ, эки койдеш сабанлар корюшелер. Койлюде олгъан сабан кумюш киби йылтырай, атта устаханеден янъы олып чыкъкъанындан даа да яхшыдыр. Базиргяннынъ тюкянында файдасыз яткъан сабан исе къарарып, тотланып къалгъан. — Не ичюн, сен, ойле йылтырайсынъ? — деп сорады танышындан тотлангъан сабан. — Иштен, джаным, — джевап берди биринджи сабан. — Я, сен, къарарып, тотланып къалгъан сынъ, чюнки бутюн вакъыт янбашлап яттынъ, бир шей япмадынъ. Константин Ушинский

Метинни окъунъыз.

 1. Устаханеде демир парчасындан не япылды?

2. Сабанларнынъ бириси кимнинъ къолуна тюше?

 3. Экинджи сабан исе къайда ята?

4. Бираз вакъыт кечкен сонъ сабанларгъа не ола?

 5. Эки сабан арасындаки субетни ифадели окъунъыз.

Аталар сёзюнинъ манасыны анълатынъыз. Ишлетильмеген демирни тот басар.